

**REPUBLIKA HRVATSKA**

**VARAŽDINSKA ŽUPANIJA**

**OSNOVNA ŠKOLA**

**FRANJE SERTA BEDNJA**

LJUDEVITA GAJA 15

42253 BEDNJA

OIB: 71132268218

TEL/FAX: 042/796-302

Tel. 042/771-603

KLASA: 602-28/23-01/29

URBROJ: 2186-112-01-23-6

Bednja, 21.11. 2023.

Na temelju članka 10. Pravilnika o načinu i postupku zapošljavanja u Osnovnoj školi Franje Serta Bednja, a vezano uz raspisani natječaja (KLASA: 112-11/23-01/21 URBROJ: 2186-112-01-23-1) od 17.10.2023. za zasnivanje radnog odnosa na radnom mjestu: učitelja/ice matematike - 1 izvršitelj, nepuno, neodređeno radno vrijeme – 27 sati ukupno tjedno radno vrijeme; učitelja/ice fizike– 1 izvršitelj, nepuno, neodređeno radno vrijeme – 16 sati ukupno tjedno radno vrijeme; učitelja/ice informatike – 1 izvršitelj, nepuno, neodređeno radno vrijeme – 24 sata ukupno tjedno radno vrijeme; učitelja/ice tehničke kulture – 1 izvršitelj, nepuno, određeno radno vrijeme 20 sati ukupno tjedno radno vrijeme, Povjerenstvo za vrednovanje kandidata objavljuje

**SARŽAJ I NAČIN TESTIRANJA, PRAVNI I DRUGI IZVORI**

**ZA PRIPREMANJE KANDIDATA ZA TESTIRANJE**

Za zasnivanje radnog odnosa na radno mjesto:

* učitelja/ice matematike - 1 izvršitelj, nepuno, neodređeno radno vrijeme – 27 sati ukupno tjedno radno vrijeme;
* učitelja/ice fizike– 1 izvršitelj, nepuno, neodređeno radno vrijeme – 16 sati ukupno tjedno radno vrijeme;

**Pravni i drugi izvori za pripremanje kandidata za testiranje su:**

1. Zakon o odgoju i obrazovanju u osnovnoj i srednjoj školi (Narodne novine, broj 87/08., 86/09, 92/10.,105/10.,90/11., 16/12. , 86/12., 94/13, 152/14. ,7/17., 68/18, 98/19, 64/20, 151/22),
2. Statut Osnovne škole Franje Serta Bednja i Izmjene Statuta OŠ Franje Serta Bednja
3. Pravilnik o načinima, postupcima i elementima vrednovanja učenika u osnovnoj i srednjoj školi (NN 112/10, 82/19, 43/20, 100/21.)
4. Pravilnik o kriterijima za izricanje pedagoških mjera (94/15 i 3/17.).
5. Poznavanje predmetnog kurikuluma radnog mjesta na koji se kandidat prijavljuje.

**Način obavljanja prethodne provjere znanja i sposobnosti:**

Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete iz natječaja.

Smatra se da je kandidat, koji nije pristupio prethodnoj provjeri znanja, povukao prijavu na natječaj. Postupak provjere znanja i sposobnosti provodi Povjerenstvo za procjenu i vrednovanje kandidata. Po dolasku na prethodnu provjeru znanja, od kandidata će se zatražiti predočenje odgovarajuće isprave (osobne iskaznice ili putovnice) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri.

**Način testiranja**

Testiranje se sastoji od razgovora (intervjua).

Kandidatu koji je osoba s invaliditetom Škola je obvezna u postupku testiranja osigurati odgovarajuću razumnu prilagodbu ako je kandidat u prijavi na natječaj naveo potrebu za odgovarajućom prilagodbom.

**Razgovor (intervju)**

Na razgovor se pozivaju kandidati koji ispunjavaju formalne uvjete natječaja.

Razgovor s kandidatom obavlja Povjerenstvo.

Razgovorom se utvrđuju znanja, sposobnosti i vještine, interesi, profesionalni ciljevi i motivacija kandidata za rad u Školi.

Rezultati razgovora vrednuju se bodovima od 0 do 10.

Smatra se da je kandidat zadovoljio na razgovoru ako je dobio najmanje polovicu ukupnog broja bodova svih članova Povjerenstva.

**Mjesto i vrijeme održavanja testiranja**

O mjestu i vremenu održavanja testiranja kandidati će biti obaviješteni putem elektronske pošte najmanje 5 dana prije testiranja.

O rezultatima natječaja kandidati će biti obaviješteni u zakonskom roku na mrežnoj stranici

škole, u rubrici „Natječaji“.

POVJERENSTVO ZA PROCENU I

VREDNOVANJE KANDIDATA